সাদ্দাম হোসেনের সাথে বহুবার বৈঠকের পর আমি যখন ইরাক থেকে ফিরে আসি আমরা সহকর্মী অনেক বিশ্লেষক জানতে চেয়েছিলেন যে আমার টিম তার কাছ থেকে কি জানতে পেরেছে। সন্দেহবাদীদের কেউ কেউ মনে করেছিলেন আমাদের পুরো সময়টি অপচয় করা হয়েছে। তবে সত্য কথা হচ্ছে যে আমরা সাদ্দাম কিভাবে শাসন করেছিলেন ও কেন তিনি কিছু কাজ করেছিলেন সে ব্যাপারে আমরা অনেক কিছু জানতে পেরেছিলাম। আমরা সে সব কারণ সম্পর্কেও অনেক কিছু জানতে পেরেছিলাম যে সব কারণ ইরাকে আগ্রাসন চালাতে ও সাদ্দামকে ক্ষমতাচ্যুত করার জন্য ব্যবহার করা হয়েছিল। সবচেয়ে গুরুত্বপূর্ণ প্রশ্ন সাদ্দাম হোসেনকে ক্ষমতাচ্যুত করা আমাদের উচিত হয়েছে কিনা তা কখনো কেউ জিজ্ঞেস করেনি ও তার জবাবও মেলেনি। হোয়াইট হাউসের নিিত নির্ধারকগণ ও সিআইএ ৮ম তলার নেতৃত্ব শুনতে চাননি যে সাদ্দাম হোসেনের পিছনে লাগার অনেকগুলো কারণের ভিত্তিই ছিল মিথ্যা। আমি সিআইএর অভ্যন্তরীণ ব্যবহারের জন্য এ সব কাহিনীর কিছু লেখার জন্য বারবার চেষ্টা করি, কিন্তু এমন পরিস্থিতির সম্মুখীন হই যে সেটাকে আমার ভন্ডামি বলে আখ্যায়িত করা হয় এবং আরো ছিল ‘আমরা এমন কিছু করিনি ’ জাতীয় মনোভাব।